Դարյա Ասլամովա

**Դարյա Միխայլովնա Ասլամովա** (, ), խորհրդային և ռուս լրագրող, գրող, ռադիոհաղորդավարուհի։ Սյունակագիր, «Комсомольская правда» թերթի հատուկ թղթակից։ «Վատշվեր աղջնակի արկածները» գրքի հեղինակը։

## Կենսագրություն
Ծնվել է 1969 թվականի սեպտեմբերի 8-ին Խաբարովսկում։ Առցանց մի շարք աղբյուրներում սխալմամբ նշված է Ասլամովայի ծննդյան սխալ ամսաթիվը (սեպտեմբերի 9) և վայրը (Երևան)։

Հայրը՝ Միխայիլ Ֆեոֆանովիչ Ասլամովը Խաբարովսկում հայտնի բանաստեղծ էր, ով Ռուսաստանի գրողների միության Խաբարովսկի կառավարման մարմնի ղեկավարն էր։ Վերջինս ծնվել էր Բիրա կայարանում (ներկայումս՝ Հրեական ինքնավար մարզում)՝ անդրբայկալյան կազակ-գաղթականի ընտանիքում։ 1931 թվականին ընտանիքը հաստատվել է Օպրիչնիկի ծոցի ափին՝ Կամենկա գյուղում։ Ներկայումս այս գյուղը գտնվում է ՌԴ Պրիմորիեի երկրամասի Դալնեգորսկի շրջանում։

Ավարտել է Լոմոնոսովի անվան Մոսկվայի պետական համալսարանի Ժուռնալիստիկայի ֆակուլտետը։

Որպես «Комсомольская правда» թերթի ռազմական թղթակից աշխատել է «թեժ կետերում» (Աբխազիա, Արցախ, Կամբոջա, Օսիա, Տաջիկստան, Հարավսլավիա, Ռուանդա, Չեչնիա, Մալի)։ Գերեվարվել է, ինչի վերաբերյալ պատրաստել է ռեպորտաժների մի քանի շարքեր։ Նրա գործընկերները նշում են, որ Ասլամովայի «սիրած թեման պատերազմն էր»։ Ասլամովան Արցախյան ազատամարտի ժամանակ տեղում լուսաբանել է իրադարձությունները։

Նրա մասին գրում են.
Նրա զենքը դարձան ուրախ տրամադրությունն ու թեթև փետուրը։ Եվ մեկը, և մյուսը նրան բարի ծառայություն մատուցեցին «Վատշվեր աղջնակի արկածները» գրքի վրա աշխատանքի ժամանակ, ինչը նոր էջ բացեց հայրենական տպագրության տեսության և պրակտիկայի մեջ։ Այնտեղ արկածային վեպի ժանրը ծաղրական կերպով միահյուսվում է քաղաքական (և ոչ միայն քաղաքական) դիմանկարի ժանրին, որտեղ հստակ պատկերված են պարզ ու ճանաչելի մի շարք գործիչներ. Ռ. Խասբուլատովը, Ն. Տրավկինը, Ա. Աբդուլովը և ուրիշներ։

1999 թվականին մասնակցել է ընտրություններին։ Գրող Դմիտրի Բիկովը «Московская комсомолка» թերթում այդ ժամանակ գրել էր.
Ասլամովայի մասով ամեն ինչ քիչ, թե շատ պարզ է. մենք ունեն շրջազգեստով Օխլոբիստինի դեպքը, հաճախ նաև առանց դրա։ Տարբերությունն այն է, որ ի տարբերություն Իվանի, Դարյան հետաքրքիր է գրում, իսկ գռեհկությունը՝ հետևողական, ոճ ստեղծող։ Ոճը ոչ այլ ինչ է, քան հետևողականություն։ Օխլոբիստինը էկլեկտիկ է, Դաշան համառորեն և նպատակամիտված հասնում է անճաշակության գագաթնակետին։ Բայց այդուհանդերձ նրան կարդալն ուրախալի է ու հաճելի։ Սկսեց նա որպես շատ լավ ռազմական թղթակից, ախր նրա գրքերն էլ են լավ գրված։ Բուռն սկզբից հետո Դաշան ամուսացավ (ոնց որ Իվան էր անունը, եկեղեցում), ծննդաբերեց և կայունություն ցանկացավ։

Նույն տարվա վերջին «Առանց մանդատի աստղեր» անվանակարգում ստացել է «Արծաթե կրկնակոշիկ» մրցանակը։

1999 թվականին աշխատել է որպես «ՍՊԻԴ-Ինֆո» թերթի հատուկ թղթակից։

2003 թվականին, իբր, հարցազրույց է վերցրել Իրաքի նախկին նախագահ Սադդամ Հուսեյնից։ Այդ ժամանակաշրջանում նա օտարերկրյա միակ լրագրողն էր, որը կարողացել է նրանից հարցազրույց վերցնել։ Բայց ավելի ուշ թերթի խմբագրությունը խոստովանել է, որ դա ապրիլմեկյան կատակ էր։

2011 թվականի սկզբին Եգիպտոսում ծառայողական գործուղման ժամանակ չորս անգամ ձերբակալվել է։ Նույն տարվա գարնանը հարցազրույց է վերցրել Թիերի Մեյսանից, որտեղ վերջինս պնդում էր, որ ԱՄՆ-ն «Վրաստանի և Ուկրաինայի սցենարներով գունավոր հեղափոխություն էր պատրաստում Եգիպտոսում»։

2012 թվականի ամռանը Սիրիայի հետ սահմանակից թուրքական շրջաններ այցի ժամանակ ապօրինի ճանապարհով հայտնվել է սիրիական փախստականների ճամբարում, որտեղ գտնվում էին նաև նախագահ Ասադի վարչակարգի դեմ պայքարող ապստամբները։ Նա նաև հարցազրույց էր վերցրել ապստամբության առաջնորդներից մի քանիսից։

«Комсомольская правда» թերթի հատուկ թղթակից Դարյա Ասլամովան 2014 թվականին Խաբարովսկում հոր 85-ամյակի տարեդարձի ժամանակ ցույց է տվել իր պարգևները՝ «Հայրենիքին մատուցած ծառայությունների համար» 1-ին աստիճանի շքանշանը և «Ղրիմի վերադարձի համար» մեդալը։

2016 թվականի փետրվարից «Комсомольская правда» ռադիոկայանի եթերում վարում է «Թեժ կետեր Դարյա Ասլամովայի հետ» հաղորդումը։ Այնտեղ նա պատմում է իր գործուղումների մասին այնպիսի վայրերում, որտեղ ընթացել են ակտիվ մարտական գործողություններ (Քուրդիստան, Լիբիա, Եգիպտոս, Սիրիա, Լիբանան, Իրաք, Արցախ և այլն): 2017 թվականի սեպտեմբերին Մոլդովայի սահմանապահ ծառայությունը հրաժարվել է երկիր տարածք թողնել Դարյա Ասլամովային, չնայած այն հանգամանքին, որ սահմանին ռուսաստանցի լրագրողը ներկայացրել էր  նախագահ Իգոր Դոդոնից իր անվանական հրավերը, որը ցանկանում էր հարցազրույց տալ նրան։

2022 թվականի օգոստոսի 6-ի լույս 7-ի գիշերը Կոսովոյի ոստիկանությունը լրտեսության կասկածանքով Սերբիայի հետ սահմանին ձերբակալել էր Ասլամովային։ Հարցաքննությունից հետո նա ազատ էր արձակվել, որից հետո մեկնել էր Սերբիա։

2023 թվականին աշխատանքի է անցել «Правду. Ру»-ում՝ դառնալով պարբերականի հատուկ թղթակից։

## Ընտանիք
2005 թվականին ամուսնացել է խորվաթ լրագրող Ռոբերտ Վալդեցի հետ։ Առաջին ամուսնուց՝ ձեռնարկատեր Անդրեյ Սովետովից ունի մեկ դուստր՝ Սոֆյան (կնքամայրը Ժաննա Ագալակովան է)։

## Պատժամիջոցներ
2023 թվականի հունվարի 15-ին, Ուկրաինա Ռուսաստանի ներխուժման պատճառով, ներառվել է Ուկրաինայի պատժամիջոցների ցանկում, ինչը ենթադրում է այդ երկրի տարածքում ակտիվների արգելափակում, տնտեսական և ֆինանսական պարտավորությունների իրագործման դադարեցում, մշակութային փոխանակումների և համագործակցության դադարեցում, ուկրաինական պետական պարգևներից զրկում։

## Աշխատություններ
* «Записки дрянной девчонки» (1994) ISBN 9986-01-006-3
* «Записки дрянной девчонки 2» (1995) ISBN 5-7001-0201-3
* «Приключения дрянной девчонки» (1999) ISBN 5-04-002378-2
* «Дрянная девчонка. Приключения продолжаются» (2001) ISBN 5-04-007197-3
* «Записки сумасшедшей журналистки» (2002) ISBN 5-699-01675-9
* «Сладкая жизнь» (2002) ISBN 5-699-01363-6
* «В любви, как на войне» (2005) ISBN 5-224-04812-5

## Ծանոթագրություններ

## Արտաքին հղումներ
* Авторская страница в "Правде.Ру"
* Интервью «Эху Москвы» (1999)
* Интервью «Эху Москвы» (2008)
* Дарья Асламова: «Это был хаос, но управляемый сверху»
* Интервью интернет-изданию для женщин
* 

Կատեգորիա:20-րդ դարի ռուս գրողներ
Կատեգորիա:21-րդ դարի ռուս գրողներ
Կատեգորիա:Խորհրդային լրագրողներ
Կատեգորիա:Ռուս լրագրողներ
Կատեգորիա:Սյունակագիրներ